《送王升之》
宋代·刘跂

翩翩捧檄喜，便作放舟行。爱客怀抱好，能诗肤骨清。

蹇余身濩落，况此岁峥嵘。自是愁成醉，离觞不复倾。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。